Ioana şi Paul Hetzl ( Paul & Jo, cum îi cunoaște lumea) au creat, în 2017, studioul de design Space Artisan. În atelierul din Timişoara, ei creează şi recondiţionează obiecte de mobilier, dar și bijuterii. Povestea lor o aflați la "Selfie" pe TVR Timișoara, luni 25 martie, ora 20.30, și TVR 3, sâmbătă, 30 martie, ora 13.00.
.
Ioana este din Beiuș și a studiat designul în Italia, la Florence Design Academy. Natura, pe care o iubește din copilărie, îi servește drept sursă de inspirație. Paul e din Lugoj și e un tip foarte îndemânatic. El e cel care face ca ideile pe care Ioana le are să prindă viață și să se transforme în obiecte de mobilier unicat sau în bijuterii ieșite din tipar.